Joseph-Léon Cardijn

Joseph-Léon Cardijn (født 18. november 1892 i Schaerbeek ved Brussel i Belgia, død 25. juli 1967 i Leuven) var en av den katolske kirkes kardinaler. Han var grunnleggeren av bevegelsen Unge Kristne Arbeidere (JOC). Han ble kreert til kardinal i 1965 av pave Paul VI.
Liv og virke
Bakgrunn
Joseph-Léon Cardijn ble født i Schaerbeek den 18. november 1882. Han bodde hos besteforeldrene sine i Halle inntil foreldrene sluttet i jobbene sine som pleiere; faren startet en bedrift som kullhandler, og moren åpnet en kafé. Begge var dypt kristne, og de bestemte seg for å la sønnen fortsette studiene for å bli prest i stedet for å sende ham til å jobbe på en fabrikk.
Prest
Etter å ha studert ved Vår Frues Kollegium i Halle, begynte han på presteseminaret i Mechelen i 1903. 22. september 1906 ble han ordinert til prest.  Deretter studerte han sosiologi og statsvitenskap ved Det katolske universitet i Leuven. 

Under påvirkning av foreldrene og presten Adolf Daens bestemte han seg for å bruke livet sitt på å bringe kristendommen til arbeiderklassen. Han fikk spesielt muligheten til å oppleve situasjonen til unge arbeidere som distanserte seg fra Kirken, og bestemte seg for å rette evangeliseringsarbeidet sitt mot dem.

Under en reise til Tyskland i 1907 ble han kjent med arbeidet til de katolske arbeiderforeningene og de kristne fagforeningene. Etterpå underviste han i latin ved mindreseminaret for erkebispedømmet Mechelen i Wavre. I 1912, som kapellan i Laeken, begynte han å bygge opp Unge Kristne Arbeidere (CAJ). Disse tidlige forsøkene var preget av mange tilbakeslag og vanskeligheter. I 1924 ble den nasjonale føderasjon av den belgiske CAJ endelig opprettet. I 1925 ga pave Pius XI Cardijn audiens og sa til ham: «Jeg velsigner ikke bare CAJ, jeg gjør den til min egen sak.» Fra disse begynnelsene til arbeiderungdomsbevegelsen ble International Coordination of Christian Workers' Youth (ICAJ) grunnlagt i 1987.

Med denne støtten startet den voksende utviklingen av International CAJ. I løpet av 40 år spredte den seg til over 100 land over hele verden. Cardijn selv ledet denne utviklingen og overvåket den personlig i mange forskjellige land. På bispedømmekonvensjonen i Münster bispedømme i 1961, fikk han en henrykt velkomst fra 13.000 unge mennesker.
Titulærerkebiskop, kardinal
Pave Paul VI utnevnte den 15. februar 1965 kardinal Cardijn til titulærerkebiskop av Tusuros, og dagen etter at han ble bidspeviet den 21. november samme år av kardinal Léon-Joseph Suenens, erkebiskop av Mechelen-Brussel, opphøyde paven ham til kardinalkollegiet som kardinaldiakon med titulærdiakona San Michele Arcangelo. 

Ved Det andre Vatikankonsil åpnet kardinal Cardijn diskusjonen i konsiletsalen om pastoralkonstitusjonen Gaudium et Spes i september og oktober 1965.Hans-Joachim Sander: Theologischer Kommentar zur Pastoralkonstitution über die Kirche in der Welt von heute. In: Peter Hünermann, Bernd Jochen Hilberath (utg.): Herders Theologischer Kommentar zum Zweiten Vatikanischen Konzil, Herder Verlag, Freiburg 2009, Bd. 4, s.669. Gaudium et Spes følger tretrinnsmetoden «Se – Døm – Handle», som er sentral for den katolske ungdomsforeningen (CAJ).

Kort tid før han døde i juli 1967 var hans siste ord: «Vi må begynne… Vi er bare i begynnelsen.» Han ble gravlagt i Vår Frue kirke i Laeken i Brussel.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Jozef-Ernest van Roey (1874-1961) *1926
 Kardinal Leo Jozef Suenens (1904-1996) *1945
 Kardinal Joseph Léon Cardijn (1882-1967) *1965www.catholic-hierarchy.org cardijn, lest 7. juli 2022
 Referanser 

 Eksterne lenker 

  Biografi på The Cardinals of the Holy Roman Church

Kategori:Belgiske kardinaler
Kategori:Belgiske katolske biskoper
Kategori:Personer fra Schaerbeek
Kategori:Linjen Rebiba
Kategori:Deltakere på Andre Vatikankonsil